CELEX: 62011CO0081
Language: hu
Date: 2012-03-08 00:00:00
Title: A Bíróság (ötödik tanács) 2012. március 8-i végzése. # Longevity Health Products Inc. kontra Belső Piaci Harmonizációs Hivatal (védjegyek és formatervezési minták) (OHIM). # Fellebbezés - Közösségi védjegy - 40/94/EK rendelet - A 8. cikk (1) bekezdésének b) pontja - A RESVEROL közösségi szóvédjegy bejelentése - A korábbi LESTEROL nemzetközi szóvédjegy jogosultjának felszólalása - Az összetéveszthetőség értékelése - A védelemhez való jog. # C-81/11 P. sz. ügy

A Bíróság (ötödik tanács) 2012. március 8‑i végzése – Longevity Health Products kontra OHIM
      (C‑81/11. P. sz. ügy)
      „Fellebbezés – Közösségi védjegy – 40/94/EK rendelet – A 8. cikk (1) bekezdésének b) pontja – A RESVEROL közösségi szóvédjegy bejelentése – A LESTEROL korábbi nemzetközi szóvédjegy jogosultjának felszólalása – Az összetéveszthetőség értékelése – A védelemhez való jog”
      1.                     Közösségi védjegy – Fellebbezési eljárás – Az uniós bírósághoz benyújtott kereset – A Törvényszék hatásköre – Válasz benyújtásának
            az engedélyezése – A Törvényszék diszkrecionális jogköre (A Törvényszék eljárási szabályzata, 135. cikk, (2) bekezdés) (vö. 19. pont)
      2.                     Fellebbezés – Jogalapok – A tények és bizonyítékok téves értékelése – Elfogadhatatlanság – A tények és a bizonyítékok értékelésének
            a Bíróság általi felülvizsgálata – Kizártság, kivéve az elferdítés esetét (EUMSZ 256. cikk, (1) bekezdés; a Bíróság alapokmánya,
            58. cikk, első bekezdés) (vö. 27. pont)
      Tárgy
      
         
               A Törvényszék (ötödik tanács) T‑363/09. sz., Longevity Health Products kontra OHIM – Gruppo Lepetit SpA ügyben 2010. december
                  16‑án hozott azon ítélete ellen benyújtott fellebbezés, amellyel a Törvényszék elutasította a 3., 5. és 35. osztályba tartozó
                  árukra és szolgáltatásokra vonatkozó, RESERVEROL szóvédjegy bejelentője által a Belső Piaci Harmonizációs Hivatal (védjegyek
                  és formatervezési minták) (OHIM) második fellebbezési tanácsának 2009. július 9‑i, R 1204/2008‑2. sz., azon határozatával
                  szemben előterjesztett hatályon kívül helyezés iránti keresetet, amely elutasította a felszólalási osztály azon határozatával
                  szemben benyújtott fellebbezést, amely az 5. osztályba tartozó árukra vonatkozó, LESTEROL nemzeti védjegyek jogosultja által
                  előterjesztett felszólalás alapján részben megtagadta az említett védjegy lajstromozását.
               
            Rendelkező rész
      
         
                  1)
               
               
                  
               
               
                  	A Bíróság a fellebbezést elutasítja.
               
            
         
                  2)
               
               
                  
               
               
                  	A Bíróság a Longevity Health Products Inc.‑t kötelezi a költségek viselésére.